Kumulus
Kumulus ( — gomila) je vrsta niskih oblaka. Nazivaju se još i gomilasti. Nastaju pri intenzivnim vertikalnim strujanjima vazduha, isključivo od vodenih kapljica. Sastoje se gomilica bele boje sa horizontalnom osnovom i vrhom oblika plasta sena ili kupe. Daju retke i slabe padavine. Pojavljuju se ujutro, preko dana dostižu najveće prostiranje, a do noći nestanu. Razvijaju se na visini od 1.000—2.000 metara.

Podela 
Kumulusi se mogu podeliti na nekoliko vrsta i podvrsta:
 Cumulus humilis — gomilast slabo razvijen
 Cumulus mediocris — gomilast umeren
 Cumulus congestus — gomilast moćan
 Cumulus fractus — gomilast pocepan
 Cumulus radiatus — gomilast zrakast

Vidi još 
 Stratokumulus
 Stratus

Literatura 
 Dukić, Dušan (2006): Klimatologija, Geografski fakultet, Beograd
 * Mastilo, Natalija (2005): Rečnik savremene srpske geografske terminologije, Geografski fakultet, Beograd

Meteorologija
Oblaci